સૈદપુર મંદિર

કેટલાક દિવસો પહેલાં ઇસ્લામાબાદ કૅપિટલ ડેવલપમૅન્ટ ઑથોટિરીએ મંદિર માટે જમીન આપી હતી. જોકે, ધાર્મિક શિક્ષણ આપતી સંસ્થા અશર્ફિયા મદ્રેસાના એક મુફ્તીએ આના વિરુદ્ધ ફતવો જાહેર કરી દીધો. એટલું જ નહીં, મંદિરનિર્માણ અટકાવવા માટે વકીલ કોર્ટ સુધી પહોંચી ગયા છે. 

23 જૂને એક સાધારણ કાર્યક્રમમાં સાંસદ અને માનવાધિકાર બાબતોના સંસદીય સચિવ લાલચંદ માલ્હીની મંદિરનિર્માણના ઐતિહાસિક કાર્યની દેખરેખ માટે નિમણૂક કરાઈ હતી. 

20 હજાર સ્કવૅર ફીટની આ જમીન આમ તો વર્ષ 2017માં જ એક સ્થાનિક હિંદુ સમિતિને સોંપી દેવાઈ હતી. જોકે, સરકારી કારણોને લીધે મંદિરનિર્માણનું કામ અટકેલું હતું. 

હવે પાકિસ્તાન સરકારે આ જમીન ઇસ્લામાબાદની હિંદુ પંયાચતને સોંપી દીધી છે અને વડા પ્રધાન ઈમરાન ખાને મંદિરનિર્માણના પ્રથમ તબક્કામાં દસ કરોડ રૂપિયા આપવાની જાહેરાત પણ કરી છે. 

એ બાદ લાલચંદ માલ્હીએ ટ્વીટને કરીને કહ્યું હતું કે "આ ઇસ્લામાબાદનું પ્રથમ હિંદુ મંદિર હશે. સરકારે મંદિરના નિર્માણ માટે જમીન આપી છે. પાકિસ્તાન ઝિંદાબાદ."

મંદિર અને સામાજિક કેન્દ્ર બનાવવા માગે છે હિંદુ 

આ જાહેરાત બાદ હિંદુ સમુદાયે આપેલા દાનમાંથી કૃષ્ણમંદિરની ચા... બીજા 4000 અક્ષરો માટે લેખ ચાલુ રાખો:
ર દિવાલો બનાવાઈ રહી હતી કેમ સરકાર દ્વારા જાહેર કરાયેલું દાન હજુ મળવાનું બાકી છે. 

લાલચંદ માલ્હીએ બીબીસીને જણાવ્યું કે હિંદુ પંચાયત આ જમીન પર વિશાળ પરિસર બનાવવા ઇચ્છે છે, જેમાં મંદિર, સ્મશાન, લંગરખાનું, કમ્યુનિટી હૉલ અને રહેવા માટે ધર્મશાળા પણ હશે. પ્રારંભિક અનુમાનો અનુસાર આ મંદિરને બનાવવા પાછળ લગભગ 50 કરોડનો ખર્ચ થશે. 

તેમણે જણાવ્યું, "ઇસ્લામાબાદ હિંદુ પંચાયતે પોતાના પૈસાથી દીવાલો ઊભી કરવાનું શરૂ કરી દીધું છે કેમ કે સરકારી ફંડ મળતાં હજુ થોડો સમય લાગશે. પાકિસ્તાનમાં તમામ ધર્મોના લોકો રહે છે અને પાકિસ્તાનનમાં હરેક નાગરિકનો ઇસ્લામાબાદ પર સમાન અધિકાર છે. એટલે મંદિર બનાવવાનો આ નિર્ણય પ્રતીકાત્મક છે. આનાથી સંપૂર્ણ પાકિસ્તાનના લોકો વચ્ચે ધાર્મિક સદ્ભાવનો સંદેશ જશે."

માલ્હી અનુસાર ઇસ્લામાબાદની ડેવલપમૅન્ટ ઑથોરિટીએ હિંદુ મંદિર ઉપરાંત ખ્રિસ્તી અને પારસીઓનાં ધર્મસ્થાનો માટે પણ 20 હજાર સ્ક્વૅર ફીટ જમીન આપી હતી. 

તેમણે કહ્યું, "આ પાછળનો અમારો ઉદ્દેશ આંતરધાર્મિક સદ્ભાવ વધારવાનો અને કાયદે આઝમ મહમદ અલી ઝીણાના સપનાનું સમાવેશી પાકિસ્તાન બનાવવાનો છે. "

ઇસ્લામમાં મંદિરની પરવાનગી નથી 

મંદિરનિર્માણ વિરુદ્ધ ફતવા જાહેર કરનારી સંસ્થા જામિયા અશર્ફિયા લાહોરની દેવબંદી ઇસ્લામિક સંસ્થા છે અને  વર્ષ 1947માં પાકિસ્તાનના જન્મ સાથે જ તે  અસ્તિત્વમાં આવી હતી. ત્યારથી આ સંસ્થાનમાં હજારો દેવબંદી વિદ્યાર્થીઓ ભણીને બહાર નીકળ્યા છે. 

જામિયા અશર્ફિયાને પાકિસ્તાનમાં દેવબંધી શિક્ષણ માટે માટેનાં સૌથી મહત્ત્વના સંસ્થાનોમાંથી એક ગણવામાં આવે છે. 

વિશ્વભરમાંથી લોકો અહીં ઇસ્લામિક શિક્ષણ લેવા માટે આવે છે. સંસ્થાનના પ્રવક્તા અનુસાર મંદિરનિર્માણ વિરુદ્ધ ફતવો જાહેર કરનારા મુફ્તી મહમદ ઝકારિયા છેલ્લા બે દાયકાથી સંસ્થાન સાથે જોડાયેલા છે. 

તેમના ફતવાને અન્ય એક વરિષ્ઠ મુફ્તીએ સમર્થન જાહેર કર્યું છે. 

ફતવામાં ઝકારિયાએ કહ્યું છે કે ઇસ્લામમાં લઘુમતીઓનાં ધર્મસ્થળોની દેખરેખ કરવામાં વાંધો નથી પણ નવાં મંદિરો અને નવાં ધર્મસ્થાનોના નિર્માણની મંજૂરી નથી. 

પોતાના ફતવામાં તેમણે કેટલાક ઐતિહાસિક સંદર્ભ અને લેખોનું ઉદાહરણ ટાંક્યું છે. બીબીસી સાથેની વાતચીતમાં મુફ્તી મહમદ ઝકારિયાએ કહ્યું કે તેમણે લોકોના પ્રશ્નો બાદ આ ફતવો જાહેર કર્યો છે. 

તેઓ જણાવે છે, "અમે કુરાન અને સુન્ના થકી લોકોનું માર્ગદર્શન કરવાનો પ્રયાસ કરીએ છીએ. અમે અમારા મનથી કંઈ પણ નથી બોલતા. મારી સમજણ એવી છે કે...